Diari Oficial de la Generalitat Valenciana


Sumari del DOGV 6406, del 26-11-2010 (2010/11535)

Notificació de la sentència dictada en el judici d'execució de títols judicials número 724/2010.
------------------------------------------------------------------------------------------------

### Dades del document

Número de DOGV
:   6406

Data del DOGV
:   26-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11126


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici d'execució de títols judicials número 724/2010. [2010/11430]  
Judici d'execució de títols judicials - 000724/2010  
Part demandant: Compañía Logística de Hidrocarburos, SA.  
Part demandada: Fomento y Desarrollo Mirador al Mar, SL.  
Sobre: execucions en processos civils restants.  
En el judici a què es fa referència s'ha dictat la resolució que té el text que, literalment, és com segueix:  
«Interlocutòria  
Jutgessa que la dicta: Desamparados Almenar Belenguer.  
Lloc: València, 29 d'abril de 2010.   
Antecedents de fet  
Únic. El procurador Ignacio Montes Reig, en nom i representació de Compañía Logística de Hidrocarburos, SA, ha presentat un escrit on sol·licita que es despatxe l'execució contra Fomento y Desarrollo Mirador al Mar, SL, amb fonament en la següent resolució judicial:  
Classe i data de la resolució  
Interlocutòria de 28 de gener de 2010, dictada en ordinari 1036/2005.  
Interlocutòria Audiència Provincial de València Secció Huitena, de 22 de febrer de 2010, dictada en el recurs d'apel·lació 964/2006.  
Interlocutòria de la Sala Primera del Tribunal Suprem, de 18 de març de 2010, dictada en el recurs de cassació 1136/2007.  
Quantitat objecte de la condemna: 439716,66 euros en concepte de principal.  
Fonaments de dret  
Primer. El títol presentat comporta l'execució de conformitat amb el que estableix el número [...] de l'article 517 de la Llei 1/2000, d'Enjudiciament Civil (LECn), sent-ne la quantitat reclamada determinada i líquida.  
Segon. L'escrit compleix els requisits de l'article 549.2, i també compleix els pressupostos processals exigits en l'article 551 de la mateixa llei, i la mesura d'embargament sol·licitada és l'adequada en una reclamació dinerària; per això, com estableix el precepte esmentat últimament, pertoca despatxar l'execució sol·licitada.  
Tercer. Pel que fa als interessos i costes, el que es reclama no excedeix del límit establit en l'article 575.1.  
Quart. L'executant pot sol·licitar en la demanda (article 549.1.4) les mesures d'investigació dels béns i drets de l'executat, sempre que expresse, com en aquest cas, les raons per les quals estima que l'entitat, organisme, registre o persona de què es tracta disposa d'informació sobre el patrimoni de l'executat i que aquell no pot obtindre per si mateix o a través del seu procurador, facultat de forma deguda a aquest efecte pel seu poderdant, mesures que es puguen portar a efecte de manera immediata quan no és necessari un requeriment de pagament com estableix l'article 554.1 de la nova Llei d'Enjudiciament Civil; per això, pertoca accedir al que s'ha sol·licitat.  
Part dispositiva  
1. Es despatxa a instàncies de Compañía Logística de Hidrocarburos, SA, part ejecutante, l'execució contra Fomento y Desarrollo Mirador al Mar, SL, part executada, per la quantitat de 439716,66 euros en concepte de principal més despeses.  
2. I després d'esbrinar els béns propietat del demandat, es declara embargar com a propietat de l'executat els béns següents: - C/c Caixa d'Estalvis de València, Castelló i Alacant, número 4557.7480.10.6020847461.  
- Devolucions en concepte d'IVA.  
Es lliuraran els corresponents oficis per l'efectivitat del que s'ha embargat.  
No pertoca despatxar l'execució per les costes, atés que les actuacions de data 28 de gener 2010, 22 de febrer de 2010 i 18 de març de 2010, no són títols executius a aquests efectes. .  
Feu saber a les parts que, de conformitat amb el que estableix l'article 155.5 de la nova Llei d'Enjudiciament Civil, si canvien el domicili durant la substanciació del procés, ho hauran de fer saber de forma immediata al tribunal.  
Notifiqueu aquesta resolució als executats i executades amb el lliurament d'una còpia de la demanda executiva i dels documents adjuntats, sense citació, perquè, en qualsevol moment, puguen personar-se en l'execució.  
Aquesta resolució és ferma i no s'hi pot interposar cap recurs (article 555.1 i 556 LECn), sense perjudici que el deutor o deutors puguen oposar-se a l'execució despatxada, dins dels 10 dies següents a la notificació d'aquesta interlocutòria.  
Ho ordena i firma el jutge. En done fe».  
Atés que es desconeix el domicili o la residència actuals de la part demandada, mitjançant la resolució del dia de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació.  
València, 7 d'octubre de 2010.- El secretari judicial: Alberto Martínez de Santos.